Az EGT-Vegyesbizottság 10/2004 határozata

(2004. február 6.)

az EGT-megállapodás XI. mellékletének (Távközlési szolgáltatások) és 37. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98 és 101. cikkére,

mivel:

(1) A Megállapodás XI. mellékletét a 2003. november 7-i 153/2003 EGT-vegyesbizottsági határozat [1] módosította.

(2) A Megállapodás 37. jegyzőkönyvét a 2003. március 14-i 32/2003 EGT-vegyesbizottsági határozat [2] módosította.

(3) Az elektronikus hírközlő hálózatokkal és elektronikus hírközlési szolgáltatásokkal foglalkozó európai szabályozók csoportjának létrehozásáról szóló, 2002. július 29-i 2002/627/EK bizottsági határozatot [3] be kell építeni a Megállapodásba.

(4) A Megállapodásban foglaltak megfelelő érvényesülése érdekében, a Megállapodás 37. jegyzőkönyvét ki kell terjeszteni a 2002/627/EK határozat által létrehozott elektronikus hírközlő hálózatokkal és elektronikus hírközlési szolgáltatásokkal foglalkozó európai szabályozók csoportjára, és a XI. mellékletet a csoporttal való együttműködésre vonatkozó eljárások meghatározásával módosítani kell.

A KÖVETKEZŐKÉPPEN HATÁROZOTT:

1. cikk

1. A Megállapodás XI. melléklete az 5ch. pontot (2002/622/EK bizottsági határozat) követően a következő ponttal egészül ki:

"5ci. 32002 D 0627: A Bizottság 2002. július 29-i 2002/627/EK határozata az elektronikus hírközlő hálózatokkal és elektronikus hírközlési szolgáltatásokkal foglalkozó európai szabályozók csoportjának létrehozásáról (HL L 200., 2002.7.30., 38. o.).

Liechtenstein, Izland és Norvégia társulására vonatkozó eljárások a Megállapodás 101. cikkének megfelelően:

Az egyes EFTA-államok, a 2002/627/EK bizottsági határozat 4. cikkének (1) bekezdésével összhangban, kijelölhetik az elektronikus hírközlő hálózatokkal és elektronikus hírközlési szolgáltatásokkal foglalkozó európai szabályozók csoportjának ülésein megfigyelőként résztvevő személyeket.

Az Európai Bizottság kellő időben tájékoztatja a résztvevőket a munkacsoport üléseinek időpontjáról és átadja részükre a vonatkozó információkat."

2. A Megállapodás 37. jegyzőkönyve (a 101. cikkben előírt listával) a következő ponttal egészül ki:

"17. Az elektronikus hírközlő hálózatokkal és elektronikus hírközlési szolgáltatásokkal foglalkozó európai szabályozók csoportja (2002/627/EK bizottsági határozat)."

2. cikk

A 2002/627/EK határozat izlandi és norvég nyelvű szövegei, melyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2004. február 7-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [4].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2004. február 6-án.

az EGT-Vegyesbizottság részéről

az elnök

P. Westerlund

[1] HL L 41., 2004.2.12., 45. o.

[2] HL L 137., 2003.6.5., 32. o.

[3] HL L 200., 2002.7.30., 38. o.

[4] Alkotmányos követelmények nem merültek fel.

--------------------------------------------------